สามารถ พยัคฆ์อรุณ

สามารถ พยัคฆ์อรุณ แชมป์โลกมวยสากลอาชีพคนที่ 10 ของไทย และอดีตยอดนักมวยไทยชื่อดัง

**ประวัติ**
สามารถ มีชื่อจริงว่า สามารถ ทิพย์ท่าไม้ เกิดเมื่อวันที่ 5 ธันวาคม พ.ศ. 2505 ที่ตำบลคลองเขต (ปัจจุบันอยู่ในตำบลท่าข้าม) อำเภอบางปะกง จังหวัดฉะเชิงเทรา เป็นบุตรของนายสมนึก กับนางเมค ทิพย์ท่าไม้ เริ่มหัดมวยไทยตั้งแต่อายุ 11 ขวบ โดยใช้ชื่อว่า "สามารถ ลูกคลองเขต"
โดยสามารถมีพี่ชายแท้ ๆ ซึ่งเป็นอดีตนักมวยไทยชื่อดังด้วยคือ ก้องธรณี พยัคฆ์อรุณ ก้องธรณีเคยชกมวยสากลเหมือนสามารถ ได้มีโอกาสชิงแชมป์โลกถึง 2 ครั้ง แต่ไม่ประสบความสำเร็จ โดยครั้งที่ 2 ได้ชิงแชมป์กับแชมป์โลกชาวไทยด้วยกันเองคือ เขาทราย แกแล็คซี่
สามารถมีผลงานในวงการบันเทิงออกมาเป็นระยะ ๆ และในวงการมวยมีค่ายมวยเป็นของตัวเอง และบางครั้งเดินทางไปต่างประเทศเพื่อเป็นเทรนเนอร์มวยไทยด้วย ปัจจุบันสามารถเปิดค่ายมวย " สามารถ พยัคฆ์อรุณ ยิม" อยู่ที่ซอยสายไหม 31 กรุงเทพฯ และเขายังเป็นกรรมการฝ่ายต่างประเทศ สมาคมกีฬามวยอาชีพแห่งประเทศไทย นอกจากนี้ยังมีตำแหน่งเป็นนายกสมาคมกีฬามวยไทยนายขนมต้มอีกด้วย 
สามารถ พยัคฆ์อรุณ มีบุตรธิดากับภรรยาเก่า 3 คน เป็นชาย 2 คน หญิง 1 คน บุตรคนที่ 2 คือ กวิน ทิพย์ท่าไม้ และลูกสาวคนเล็ก อาศัยอยู่กับมารดาที่สหรัฐอเมริกา ส่วนบุตรคนโตช่วยงานเป็นครูสอนมวยไทยอยู่ที่ สามารถพยัคฆ์อรุณยิม และหย่ากับวลัยทิพย์ ภพธีรธรรม (หญิง) แล้ว
สามารถคบหาดูใจกับ “น้องมอส” ธิดารา เป็นลูกสาวของ เรืองชัย ไทยรุ่งเรือง (ร่วมค่ายยุคเดียวกับ เริงชัย ไทยรุ่งเรือง) อดีตนักมวยไทยรุ่นน้องสามารถ

**มวยไทย**
สามารถชกมวยไทยครั้งแรกที่จังหวัดชลบุรีเมื่อ 24 ธันวาคม พ.ศ. 2517 ชนะคะแนนเพชรอรุณ ศิษย์นิมิต จากนั้นตระเวนชกในแถบจังหวัดภาคตะวันออกถึงร้อยกว่าครั้ง จึงได้เดินทางมาชกในกรุงเทพมหานคร ในปี พ.ศ. 2522 ที่สนามมวยเวทีลุมพินี โดยอยู่ในการดูแลของโปรโมเตอร์ชื่อดัง ทรงชัย รัตนสุบรรณ
สามารถถือเป็นนักมวยชั้นเชิงแพรวพราว สายตาดี ชกได้สนุก ชนะใจคนดู และประสบความสำเร็จอย่างมากในการชกมวยไทย โดยได้แชมป์ของสนามมวยเวทีลุมพินีถึง 4 รุ่นด้วยกัน ได้แก่ รุ่นพินเวท (105 ปอนด์) ชนะคะแนนก้องสมุทร ชูวัฒนะเมื่อ 14 มีนาคม พ.ศ. 2523 รุ่นจูเนียร์ฟลายเวท (108 ปอนด์) ชนะคะแนนพูนลาภ ศักดิ์นิรันดร์ เมื่อ 11 พฤศจิกายน พ.ศ. 2523 รุ่นจูเนียร์แบนตั้มเวท (115 ปอนด์) ชนะคะแนน สิงห์ทอง ประสพชัย เมื่อ 31 มีนาคม พ.ศ. 2524 และรุ่นเฟเธอร์เวท (126 ปอนด์) ชนะคะแนน สมิงหนุ่ม สิทธิบุญธรรม เมื่อ 13 ตุลาคม พ.ศ. 2524

**มวยสากลอาชีพ**
สามารถ พยัคฆ์อรุณ เริ่มหันมาชกมวยสากลอาชีพโดยได้รับการสนับสนุนจากบุคคลหลายฝ่าย เช่น ทรงชัย รัตนสุบรรณ ผู้จัดการและโปรโมเตอร์ สหสมภพ ศรีสมวงศ์ และสุชาติ เกิดเมฆ สามารถชกมวยสากลครั้งแรกเมื่อ 24 สิงหาคม พ.ศ. 2526 ชนะคะแนน เนตรน้อย ศ.วรสิงห์ จากนั้น ชกชนะน็อคอีก 9 ครั้ง โดยชนะนักมวยฝีมือดีหลายคนเช่น ช่อ ห้าพลัง ทองเบิ้ม ลูกมาตุลี จากนั้นจึงได้ชิงแชมป์โลกครั้งแรกของสภามวยโลก (WBC) ในรุ่นซูเปอร์แบนตัมเวท (122 ปอนด์) กับมักมวยชาวเม็กซิกัน กัวดาลูเป ปินตอร์ ผลการชก สามารถชนะน็อกแชมป์โลกไปได้ในยกที่ 5 กลายเป็นแชมป์โลกคนที่ 10 ของไทย
หลังจากได้แชมป์โลกแล้ว สามารถไปชกนอกรอบที่ฝรั่งเศส เมื่อ 20 มิถุนายน พ.ศ. 2529 ชนะคะแนน ราฟาเอล กันดาริลญา จากนั้นจึงชกป้องกันตำแหน่งอีกครั้ง ป้องกันตำแหน่งกับ ฆวน คิด เมซา นักมวยชาวเม็กซิกัน ซึ่งเป็นอดีตแชมป์โลกรุ่นนี้ ผลปรากฏว่า สามารถก็เอาชนะทีเคโอ​ไปในยกที่ 12 การชกกับฆวน คิด เมซา ได้รับการกล่าวขานถึงเป็นอย่างมาก เพราะสามารถพิงเชือกโยกหลบหมัดของผู้ท้าชิงด้วยสายตาอันว่องไวนับสิบ ๆ หมัด (ประมาณกันว่า 20 หมัด) และชกสวนหมัดตรงเข้าปลายคางไปเพียงหมัดเดียว ก็เอาชนะทีเคโอ​ผู้ท้าชิงไปได้อย่างน่าประทับใจ  โดยการชกครั้งนี้เป็นการชกร่วมรายการเดียวกับ สด จิตรลดา ป้องกันตำแหน่งแชมป์โลก WBC รุ่นฟลายเวท กับกาบริเอล เบร์นัล ด้วย
หลังจากได้แชมป์โลก สามารถกลายเป็นนักมวยเจ้าสำราญ ฟิตซ้อมไม่เต็มที่และเริ่มมีปัญหาน้ำหนักตัว ในที่สุดเมื่อสามารถเดินทางไปป้องกันตำแหน่งครั้งที่ 2 เป็นการป้องกันตำแหน่งนอกบ้านถึงประเทศออสเตรเลีย กับนักมวยเจ้าถิ่น เจฟฟ์ เฟเนค (ซึ่งต่อมาเป็นนักมวยชื่อดังระดับโลก เป็นแชมป์โลก 3 รุ่น) การชกครั้งนี้สามารถประสบปัญหาน้ำหนักตัวซึ่งต้องลดอย่างมาก จึงถูกเฟเนคเดินหน้าบุกชกจนเป็นฝ่ายแพ้ทีเคโอ​ในยกที่ 4 อย่างหมดรูป กระนั้นยังมีผู้ตั้งข้อสงสัยว่า สามารถล้มมวยเพราะไม่เชื่อว่าฟอร์มการชกก่อนหน้านั้น 2 ครั้ง จะทำให้สามารถแพ้อย่างง่ายดายเช่นนี้ ซึ่งสามารถได้พิสูจน์ความจริงใจของตนเองด้วยพิธีสาบานที่วัดพระแก้วจนเป็นข่าวครึกโครมในช่วงนั้น และไปบวชอยู่ระยะหนึ่ง
หลังเสียแชมป์โลกแล้ว สามารถยังคงชกมวยสากลต่ออีก 2 ครั้งจึงกลับมาชกมวยไทย ซึ่งก็ประสบความสำเร็จด้วยการชนะนักมวยชั้นนำในสมัยนั้นหลายคน เช่น เจริญทอง เกียรติบ้านช่อง เป็นต้น จนใน พ.ศ. 2531 สามารถ พยัคฆ์อรุณ ได้รับรางวัลนักมวยไทยยอดเยี่ยม จากสมาคมผู้สื่อข่าวกีฬา โดยชกชนะรวดในปีนั้น ชนะทั้งพนมทวนเล็ก ศ.สิรินันท์ สำราญศักดิ์ เมืองสุรินทร์ นำพล หนองกี่พาหุยุทธ เจริญทอง เกียรติบ้านช่อง  แต่ต่อมาหลังชกแพ้วังจั่นน้อย ส.พลังชัยไปอย่างบอบช้ำ สามารถก็ประกาศเลิกชกมวยไทยไป
สามารถ พยัคฆ์อรุณ กลับมาชกมวยสากลอีกครั้งใน พ.ศ. 2536 โดยมี ทรงชัย รัตนสุบรรณ เป็นผู้สนับสนุนอีกเช่นเคย สามารถชกอุ่นเครื่องชนะรวด 5 ครั้ง จึงได้ชิงแชมป์โลกของ WBA ในรุ่นเฟเธอร์เวท กับ เอลอย โรฮัส นักมวยชาวเวเนซุเอลา ในปี พ.ศ. 2537 ที่จังหวัดตรัง ผลการชกคือ สามารถแพ้ทีเคโอไปอย่างสิ้นสภาพในยกที่ 8 ปิดฉากชีวิตในแบบนักมวยทันที

**สถิติการชก**
 ชกอุ่นเครื่อง และ ชกนอกรอบ (เฉพาะมวยสากล)
** 24 สิงหาคม พ.ศ. 2525 ชนะคะแนน 10 ยก เนตรน้อย ศ.วรสิงห์ ที่ สนามมวยเวทีลุมพินี
** 24 เมษายน พ.ศ. 2527 ชนะคะแนน 10 ยก ฮวนนิโต้ ปาวิล่า () ที่ สนามมวยเวทีลุมพินี
** 12 มิถุนายน พ.ศ. 2527 ชนะน็อกยก 1 โม โน้ด () ที่ สนามมวยเวทีลุมพินี
** 31 กรกฎาคม พ.ศ. 2527 ชนะน็อกยก 7 เนปตาลี อลามัก (ฟิลิปปินส์) ที่ สนามมวยเวทีลุมพินี
** 9 พฤศจิกายน พ.ศ. 2527 ชนะน็อกยก 4 ฟาลิด กาลูซ () ที่ สนามมวยเวทีลุมพินี
** 6 มกราคม พ.ศ. 2528 ชนะคะแนน 10 ยก เอกลักษณ์ สิงห์นครหลวง ที่ เวทีมวยช่อง 7 สี
** 22 มิถุนายน พ.ศ. 2528 ชนะคะแนน 10 ยก ไฮเม่ เอนริเกวซ (ฟิลิปปินส์) ที่ อาคารกีฬานิมิบุตร สนามกีฬาแห่งชาติ
** 15 กันยายน พ.ศ. 2528 ชนะน็อกยก 6 ช่อ ห้าพลัง ที่ เวทีมวยช่อง 7 สี
** 13 ตุลาคม พ.ศ. 2528 ชนะน็อกยก 8 ทองเปิ้ม ลูกมาตุลี ที่ เวทีมวยช่อง 7 สี
** 17 พฤศจิกายน พ.ศ. 2528 ชนะน็อกยก 6 ปาร์ค บวง ชู () ที่ เวทีมวยช่อง 7 สี
** 20 มิถุนายน พ.ศ. 2529 ชกนอกรอบ ชนะคะแนน 10 ยก ราฟาเอล กันดาริญญ่า () ที่ กรุงปารีส ประเทศฝรั่งเศส
** 8 พฤศจิกายน พ.ศ. 2530 ชนะน็อกยก 8 โฮกัน โนกูจิ () ที่จังหวัดฉะเชิงเทรา
** 27 กุมภาพันธ์ พ.ศ. 2531 ชนะน็อกยก 4 เฮคเตอร์ เคอร์เตส (สหรัฐอเมริกา) ที่ เวทีมวยสยามอ้อมน้อย
** 8 สิงหาคม พ.ศ. 2536 ชนะคะแนน 10 ยก รูดี้ คาบิเลส (ฟิลิปปินส์)  ที่ เวทีมวยชั่วคราวลานโลกดนตรี ททบ.5 
** 14 พฤศจิกายน พ.ศ. 2536 ชนะน็อกยก 5 อิกนาโซ่ ฮาโคเม่ (เม็กซิกัน) ที่ เวทีมวยชั่วคราวลานโลกดนตรี ช่อง 5
** 23 มกราคม พ.ศ. 2537 ชนะคะแนน 10 ยก ไทเกอร์ อาริ (ฟิลิปปินส์)  ที่ เวทีมวยชั่วคราวจังหวัดสุราษฎร์ธานี : 
** 13 กุมภาพันธ์ พ.ศ. 2537 ชนะคะแนน 10 ยก โบเอ็ด แอนดาเรส (ฟิลิปปินส์)  ที่ เวทีมวยชั่วคราวจังหวัดฉะเชิงเทรา : 
** 10 เมษายน พ.ศ. 2537 ชนะน็อกยก 5 เจอร์รี่ วิลลาคอร์เต้ (ฟิลิปปินส์) ที่ เวทีมวยชั่วคราวจังหวัดสมุทรปราการ : - แชมป์โลก WBC รุ่นซูเปอร์แบนตัมเวท
** ชิง 18 มกราคม พ.ศ. 2529 ชนะน็อกยก 5 ลูเป ปินตอร์ () ที่ อินดอร์ สเตเดียม หัวหมาก 
** ป้องกันตำแหน่งครั้งที่ 1 : 10 ธันวาคม พ.ศ. 2529 ชนะทีเคโอยก 12 ฆวน เมซา (เม็กซิโก) ที่ อินดอร์ สเตเดียม หัวหมาก 
** เสียแชมป์ 8 พฤษภาคม พ.ศ. 2530 แพ้ทีเคโอยก 4 เจฟฟ์ เฟเนค () ที่ เอ็นเตอร์เทนเมนท์ เซ็นเตอร์ เมืองซิดนีย์ รัฐนิวเซาท์เวลส์ - เคยชิงแชมป์ต่อไปนี้แต่ไม่สำเร็จ
** 11 กันยายน พ.ศ. 2537 : ชิงแชมป์โลก WBA รุ่นเฟเธอร์เวท, แพ้ทีเคโอยก 8 เอลอย โรฮัส () ที่ โรงแรมเรือรัษฎา จังหวัดตรัง ประเทศไทย

**วงการบันเทิง**
ด้วยความเป็นคนหนุ่มหน้าตาดี มีบุคลิกที่โดดเด่น ประกอบกับมีนิสัยเจ้าสำราญ ทำให้มีบุคคลชักชวนเข้าสู่วงการบันเทิง ซึ่งก็ประสบความสำเร็จไม่แพ้ในวงการมวยเลยทีเดียว สามารถมีผลงานในวงการบันเทิงครั้งแรกโดยการออกเทปกับบริษัทจีเอ็มเอ็ม แกรมมี่ ในชื่อชุด "ร็อกเหน่อ ๆ " มีเพลงดังที่รู้จักกันดีในยุคนั้นคือเพลง "อ่อนซ้อม" โดยเป็นการล้อเลียนการซ้อมมวยของสามารถเอง ซึ่งมักถูกกล่าวว่าเป็นมวยซ้อมน้อย และได้ออกอัลบั้มชุดต่อ ๆ มาอีกหลายชุด  ไม่เพียงเท่านั้น สามารถยังได้ถ่ายแบบ แสดงหนัง ละคร หลายต่อหลายเรื่อง สามารถกลายเป็นดาราชื่อดังชั้นแนวหน้าในระยะเวลาไม่นาน และประสบความสำเร็จในวงการบันเทิงโดยได้รับรางวัลตุ๊กตาทองจากภาพยนตร์เรื่อง "ขยี้" ร่วมกับลิขิต เอกมงคล ในปี พ.ศ. 2534 เป็นครั้งแรกของไทยจวบจนถึงปัจจุบันนี้ ที่มีนักแสดงนำชายที่ได้รับรางวัลนี้พร้อมกันถึง 2 คน
ซึ่งในระหว่างที่ยังมีชื่อเสียงอยู่นั้น สามารถมีข่าวคราวว่าคบหาอยู่กับ กันตา ดานาว นักแสดงสาวที่แสดงเรื่องขยี้อยู่ด้วยกัน
ในปี พ.ศ. 2558 สามารถกลับมาแสดงภาพยนตร์อีกครั้ง โดยเป็นภาพยนตร์สารคดีชีวประวัติของตัวเอง ในเรื่อง มาดพยัคฆ์ ซึ่งสามารถทำหน้าที่เล่าเรื่องด้วยตนเอง โดยภาพยนตร์เรื่องนี้จัดสร้างโดย นาวสตูดิโอ ในเครือเนชั่น และมีการนำมาตัดเป็นตอน ๆ จำนวน 5 ตอน ออกอากาศทางช่อง นาว 26 ตั้งแต่วันที่ 15 - 22 กุมภาพันธ์ พ.ศ. 2559

**ผลงานการแสดงภาพยนตร์**
 นักเลง (2532) รับบท มือปืนนักเลง- โหด (2532) รับบท โหด- โอวตี่ 2 (2533) รับบท โอวตี่- สงครามเพลงแผน 2 (2533) รับบท มาศ- พยัคฆ์สาวเห่าไฟ (2533) รับบท ธีรภักดิ์- เพชรพระอุมา (2533) รับบท พรานจัน- บ้านผีดุ (2533) รับบท เนศ- ตี๋ใหญ่ 2 (2533) รับบท ตี๋ใหญ่- ตะบันเพลิง (2533) รับบท สิน- คู่เดือด (2533) รับบท คุกกรด- คนพันธุ์ดุ (2533) รับบท เหยี่ยว- ขยี้ (2533) รับบท วีระศักดิ์- เชือดหน่อ ๆ (2533) รับบท คนเก็บหุ่นจำลองไว้ได้- เพชฌฆาตเหล็ก (2533) รับบท ประสิทธิ์- สองผู้ยิ่งใหญ่ (2533)- เพื่อนคู่โหด (2534) รับบท โหด- มันขึ้นมาจากโลง (2534)- มือขวาอาถรรพ์ (2534) รับบท แชมป์- ลำหักลำโค่น (2534) รับบท นักมวย- กะหัง (2534) รับบท เมฆ- พยัคฆ์ภูผา (2534) รับบท ทิพย์- ทะลุฟ้ามาเกิด (2534) รับบท สามารถ- คัมภีจ้าวนักเลง (2534) รับบท มือปืนรับจ้าง- ระห่ำ 100% (2534) รับบท เชษฐ์- เจ้าทรงปืน (2534) รับบท มงคล- ขุนพลเพลงนักเลงปืน (2534)- ทะนง (ระห่ำสะท้านโลก) (2534) รับบท บิลลี่- แบ๊งค์เถื่อน (2534) รับบท แบ๊งค์- ยุ่งดะมะด๊อง (2535) รับบท หมวดสามารถ- ล้างเมืองคนดุ (2535) รับบท มือปืนรับจ้าง- ไม่นิ่มไม่เชือด (2535)- 90840 จับตาย (2535) รับบท มือปืนรับจ้าง- เพชรเหนือเสือ (2535) รับบท เพชร- จับกังกรรมกรเบอร์ 1 (2536) รับบท กล้า- หนุ่มมอเตอร์ไซค์ หวานใจสาวโรงงาน (2536) รับบท คนขี้มอเตอร์ไซค์- นักรบภูผาเดือด (2536)- บ้าทะลุโลก (2536)- ลำเพลินลำปืน (2536)- เพลงรักข้ามคลอง (2536)- หาดรักเพลงสวรรค์ (2537)- มือปืนพเนจร (2537) รับบท มือปืนรับจ้าง- หน่วยรบสติแตก (2538)- หัวใจนางหัวเธอ (2543)- หัวใจข้า หัวใจนาง หัวใจหลอมเพชร (2543) รับบท ชาติชาย- สุริโยไท (2544) รับบท ไอ้ไป๋- เสือตุ๋ยต๊ะติ๊งโหน่ง (2545)- ดึก ดำ ดึ๋ย (2546) รับบท มาด- ฆ่าโบกปูน (2546)- คนปีมะ (2546) รับบท นักมวยที่ขึ้นชกมวยกับนก (รับเชิญ)- พยัคฆ์ร้าย 3 สลึง (2546) รับบท ลมหวล- The Legend of Suriyothai (2546) รับบท ไอ้ไป๋- หักศอก มัจจุราช (2546) รับบท เรฟูจี- คู่เสี่ยวหมัดสั่ง (2547)- บอดี้การ์ดหน้าเหลี่ยม (2547) รับบท มาด- 7 ประจัญบาน 2 (2548) รับบท เหมาะ เชิงมวย- เจมส์บาน 077 (2548) รับบท แมท- ฅนไฟบิน (2549) รับบท นายฮ้อยสิงห์- หญิงแกร่งเมื่องถลาง (2549)- แซ่บ (2549) รับบท พ่อของแซ่บ- ไชยา (2550) รับบท ทิว ไชยา- เวิ้งปีศาจ (2550) รับบท แนบ- มาดพยัคฆ์ (2558) รับบท สามารถ พยัคฆ์อรุณ- ๔๐๐ นักรบขุนรองปลัดชู (2561) รับบท นักมวย (รับเชิญ)- สงกรานต์ แสบสะท้านโลกันต์ (2562) รับบท สามารถ- คืนรัง (2562) รับบท สามารถ- หลวงพี่กะอีปอบ (2563) รับบท อาจารย์ทอง (รับเชิญ)- มนต์รักดอกผักบุ้ง เลิกคุยทั้งอำเภอ (2563) รับบท เจ้าของค่ายมวย (รับเชิญ)- มนต์รักนักพากย์ (2566) รับบท ลุงหมาน

**ผลงานละคร**
 เจ้าสาวในชุดสีดำ (2533) ช่อง 7- ตะกายดาว ตอน ระวังดาว (2532) ช่อง 9- ตะกายดาว ตอน ลาดาว (2533) ช่อง 9- ไผ่แดง (2534) ช่อง 7- ละครสั้นปากกาทอง เรื่อง คู่เก่าเมียรัก (2535) ช่อง 7- ช่างมันฉันไม่แคร์ (2536) ช่อง 5- นักเรียนตรง (2537) ช่อง 3- เหตุเกิดที่สน ตอน บุญมีคนซื่อ (2537)  ช่อง 7- นายขนมต้ม (2539) รับบท ดำ ช่อง 7- สวัสดีคุณครู (2541) ช่อง 7- อัศจรรย์ใจไทยแลนด์ (2541) ช่อง 5- เพชรตาแมว (2542) ช่อง 5- กองร้อย 501 (2542) ช่อง 7- ตี๋ใหญ่ (2543) รับบท นายโชติ ช่อง 3- อตีตา (2544) ช่อง 7- รักแท้ไม่มีหลอก (2544) ช่อง 3- นายฮ้อยทมิฬ (2544) รับบท ทิดถึก ช่อง 7- ทองพูน โคกโพ ราษฎรเต็มขั้น (2544) รับบท ประสิทธิ์ (ดุ้ย)  ช่อง 3- กองร้อย 501 ตอนแผ่นดินข้าใครอย่าแตะ (2544) ช่อง 7- ส่วย สะท้านแผ่นดิน (2544) ช่องไอทีวี- จอมคนปล้นผ่าโลก (2545) ช่อง 7- สืบตำรวจโทบุญถึง (2546) ช่อง 7- ระเบิดเถิดเทิง ตอน บัญชีดำ (2546) ช่อง 5- สะใภ้ภูธร (2547) ช่อง 3- รวมพลก้นบาตร ตอน นักโทษแหกคุก (2547) ช่อง 7- บอดี้การ์ดแดดเดียว (2548) ช่อง 3- ทางหลวงทางรัก (2548) ช่อง 3- เพื่อนรักเพื่อนร้าย (2549) รับบท กระทิง ช่อง 7- โก๊ะจ๋า ป่านะโก๊ะ (2549) รับบท ทองใบ ช่อง 7 - ดิน น้ำ ลม ไฟ (2553) ช่อง 3- ระเบิดเถิดเทิง ลั่นทุ่ง ตอน โจรกลับใจ (2553) ช่อง 5- ระเบิดเถิดเทิง ลั่นทุ่ง ตอน ตะลุยบ้านลั่นทุ่ง (2553) ช่อง 5- หยกเลือดมังกร (2555) รับบท คมทวน ช่อง 7- สุภาพบุรุษบ้านทุ่ง (2556) รับบท กำนันเจิม ช่อง 7- แม่ค้า (2556) รับบท ฟ้าคำรณ ช่อง 7- ลูกผู้ชายหัวใจเข้ม (2557) รับบท ครูเขต ช่อง 7- เนตรนาคราช (2557) รับบท ลุงหิน ช่อง 7 (รับเชิญ)- หมัดเด็ดเสียงทอง (2557) ช่อง โมเดิร์นไนน์ทีวี- จับกัง (2558) รับบท ลุงอ่าง ช่อง 7- เพื่อน-แพง (2558) รับบท ผู้ใหญ่ผาด ช่อง 7- สิงห์รถบรรทุก (2558) ช่อง 7- ฉันทนาสามช่า (2559) รับบท ทวิป ช่อง 7- ข้ามาคนเดียว (2559) รับบท คำม่วน ช่อง 7- มือเหนือเมฆ (2560) รับบท ลุงแบน ช่อง 7- มือปืนพ่อลูกติด (2560) ช่อง 7 (รับเชิญ)- นายฮ้อยทมิฬ (2560) รับบท ทิดจันทา ช่อง 7- มหาหิน (2560) รับบท ครูช่วง คเชนทร์ ช่อง 7- หัวใจลูกผู้ชาย (2562) รับบท จ่าเฉื่อย ช่อง 7- เสียงเอื้อนสะเทือนดาว​ (2562) รับบท ทองก้อน ทวีวงษ์ (ก้อน)  ช่องวัน 31 (รับเชิญ)- 4 เทพผู้พิทักษ์ (2562) รับบท หมอโชค ช่องวัน 31- คนเหนือฅน (2563) รับบท เสือผาน ช่อง 7 (รับเชิญ)- แด่คุณพ่อด้วยแข้งขวา (2564) รับบท ครูเทียน ไทยรัฐทีวี- ทะเลเดือด (2564) รับบท ทองดี ช่อง 7- เผาขน (2564) รับบท ผู้พัน ช่อง 7 (รับเชิญ)- เวราอาฆาต (2564) รับบท แผน ช่อง 8 (รับเชิญ) - Club Friday The Series Love Seasons Celebration ตอน The Last Happy New Year (2565) รับบท ครูนง (พ่อของเอกภพ)  ช่องวัน 31- มามี้ที่รัก (2565) รับบท ครูเสือ ช่อง 3 (รับเชิญ)- ฟ้าทานตะวัน (2565) รับบท ถมยา อมรินทร์ทีวี - ชาติพยัคฆ์ คมนักเลง (2565) รับบท พงษ์ ช่อง 7- เคหาสน์นางคอย (2565) รับบท บุญ ช่อง 7 (รับเชิญ)- มวยสะดิ้ง หมัดซิ่งสายฟ้า (2566) รับบท สาหัส หมัดไร้เทียมทาน ช่อง 8 - นับ 8 (2568) ช่อง 3

**ผลงานเพลง**
 ร็อกเหน่อ ๆ (24 เมษายน 2532)- อารมณ์ดี (12 กรกฏาคม 2533)- สามารถ รวมเพลงฮิต (9 มกราคม 2534)- โลกสวยด้วยมือเรา (27 กรกฏาคม 2534)- รวม​เพลง สามารถ พยัคฆ์อรุณ (กันยายน 2534)- คันไม้ คันไมค์ (11 พฤษภาคม 2535)- รวม​เพลง สามารถ พยัคฆ์อรุณ (2535)- รวมฮิต หมัดเด็ด (26 กันยายน 2539)- สามตะกร้า (สามารถ พยัคฆ์อรุณ, ทอม ดันดี และ กษาปณ์ จำปาดิบ) (15 พฤศจิกายน 2541)- ยกที่ 6 (2541)- สี่เหน่อผู้ยิ่งใหญ่ (ร่วมกับ จรัล มโนเพ็ชร, ทอม ดันดี และ ชาย เมืองสิงห์) (1 กุมภาพันธ์ 2543)- เพลงประกอบละคร นายฮ้อยทมิฬ (18 มกราคม 2544)- 3 หมัด สะบัดไมค์ (ร่วมกับ สมรักษ์ คำสิงห์ และเขาทราย แกแล็คซี่) (8 มีนาคม 2546)

**อัลบั้มรวมเพลง**
 แด๊นซ์มิวสิก (มีนาคม 2533)- ฮอตฮิตติดดาว (27 กุมภาพันธ์ 2533)- คู่หู คู่เต้น ชุด 1 (27 กันยายน 2534)- Grammy Karaoke รวมเพลง ช.ชาย (2534)- Grammy Karaoke 6-7 Pop Rock 1-2 (2534)- Grammy Karaoke ชุด 1 (ธันวาคม 2534)- ตำนาน 9 ปี 1983-1991 (17 ธันวาคม 2534)- Grammy Karaoke 12 คู่หู คู่เต้น (2534)- คู่หู คู่เต้น ชุด 2 (11 กันยายน 2535)- Thailand Mega Hit (2535)- มิวสิควีดีโอ คาราโอเกะ Grammy Vol.17 (2535)- มิวสิควีดีโอ คาราโอเกะ Grammy Vol.18 (2535)- Grammy 10th Anniversary (พฤศจิกายน 2536)- Grammy Inter Chinesse Version (14 กรกฏาคม 2537)- Non Stop Big Fun ชุด 3 Big Rock (8 ตุลาคม 2539)- รวมฮิตเพลงโจ๊ะ (28 มีนาคม 2540)- Big Fun Non Stop 4 (พฤศจิกายน 2540)- เพลงบรรเลง แกรมมี่ หลี่ฮุย & หลี่หยาง ชุด 1 (18 กุมภาพันธ์ 2541)- เพลงบรรเลง แกรมมี่ หลี่ฮุย & หลี่หยาง ชุด 5 (10 กันยายน 2541)- เพลงรักสำเนียงไทย (11 กุมภาพันธ์ 2542)- 3 ช่า Party Mix โป๊งโป๊งซึ่ง ชุด 3 (1 มีนาคม 2543)- ติดดิน ติดมันส์ (26 มิถุนายน 2544)- The Medleys of Your Life - Love Flow (พฤศจิกายน 2551)- 25 Years Grammy Songs Hit Rhythm (12 ธันวาคม 2551)- Always 1988-1992 (9 เมษายน 2552)- Hits Story Love & Dance (ตุลาคม 2552)- Thai Disco (2553)- Now & Then 2 (21 ตุลาคม 2553)- โป๊ง โป๊ง ชึ่ง ซูเปอร์มันส์นอนสต๊อปแดนซ์ ชุด 3 (26 พฤศจิกายน 2553)- Big Fun (กันยายน 2554)- Music Box Baby Box (กรกฎาคม 2555)- 30th Anniversary ชุด 1 (26 มกราคม 2556)- Made In Thailand (2556)- Love Beat (พฤศจิกายน 2556)- UNFORGETTABLE BEST OF THE YEAR 1989 (17 ธันวาคม 2556)- Tales of Love (มกราคม 2557)- 30th Anniversary The Greatest Memory (มีนาคม 2557)- Anniversary Forever Dance (เมษายน 2557)- Everyday Is Rock (มิถุนายน 2557)- Love Beats 2 (24 ธันวาคม 2557)- The Legend of Pop (กุมภาพันธ์ 2558)- โจ๊ะกำลัง (26 มีนาคม 2558)- จิ๊กโก๋อกหัก (27 สิงหาคม 2558)- จิ๊กโก๋ โรแมนติก (กันยายน 2558)- เพลงนี้ของพี่เค้า (26 พฤษภาคม 2559)- เพลงดังหาฟังยาก (7 ธันวาคม 2559)- 33rd Anniversary ชุด 1 (7 ธันวาคม 2559)- ฮิตวันนั้น ยันวันนี้ (7 ธันวาคม 2559)- รวมเพลงฮิตที่คิดถึง (9 ธันวาคม 2559)- ตำนานไทยร็อค ชุด 2 (4 มีนาคม 2560)- 80's  STAR ดาราจับไมค์ (9 มีนาคม 2560)- เพลงนี้ ของพี่เค้า 2 (26 กันยายน 2560)- 35th Anniversary Hits ชุด 2 (9 กุมภาพันธ์ 2561)- แกรมมี่ฮิตตลอดกาล (29 มีนาคม 2561)- Music Box Sweet Dream P.3 (31 พฤษภาคม 2561)- รวมเพลง ฮิตดังฝังใจ (23 มกราคม 2562)- Chinese Classic Instrumental (P.2) (19 มกราคม 2563)- 3 ช่า ปาร์ตี้ (14 กรกฎาคม 2563)- ฮิต...ติดดิน Vol.2 (16 พฤศจิกายน 2564)- เพลงฮิต เกิดทัน PETRO DANCE 90"S (3 มีนาคม 2565)- 40 th GMM Grammy Anniversary Hits POP ON TOP 1983-2002 (10 มีนาคม 2566)- Mega Dance 90's (27 มีนาคม 2566)

**คอนเสิร์ต**
 คอนเสิร์ต สามารถ โลกดนตรี (14 พฤษภาคม - 18 มิถุนายน 2532 - 12 เมษายน 2535)- คอนเสิร์ต สามารถ 7 สี คอนเสิร์ต (2535)- คอนเสิร์ต ปาร์ตี้แม่สี (1 มกราคม 2533)- คอนเสิร์ต บิลลี่ เข้มล่วงหน้า 1999 (รับเชิญ) (8 ตุลาคม 2533)- คอนเสิร์ต Earth Day (21 เมษายน 2534)- คอนเสิร์ต Earth Day 2 (25​ เมษายน​ 2535)- คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)- คอนเสิร์ต ละครอินคอนเสิร์ต (2543)- ทัวร์คอนเสิร์ต 3 หมัด สะบัดไมค์ (11 เมษายน - 24 พฤษภาคม 2546)- คอนเสิร์ต Thailand International Sport Expo 2014 (24 ตุลาคม 2557)

**ซิงเกิ้ล**
 ปริญญาผ้าใบ (2558)- เมียพี่ไม่รู้ (นำทำนองจากเพลง เมียพี่มีชู้ ของ ชาย เมืองสิงห์ โดยมี สมรักษ์ คำสิงห์ และเขาทราย แกแล็คซี่ ร่วมร้องในส่วนของบทพูด) (2559)- วันนี้ต้องฉลอง (ร่วมร้องกับ ชูษี เชิญยิ้ม และ เหลือเฟือ มกจ๊ก) (2563)

**ศิลปินรับเชิญ**
 เป็นนักร้องรับเชิญในเพลง ลืมเลือน ในอัลบั้ม HOT DOG HOT DANCE ของ ไมเคิ่น ตั๋ง (2543)

**ผลงานเพลงที่กล่าวถึงศิลปินท่านอื่นๆ**
 เพลง สามช่าจงเจริญ ร้องโดย คาราบาว (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ สามารถ)- เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ สามารถ พยัคฆ์อรุณ)

**ผลงานโฆษณา**
 รถจักรยานยนต์ คาวาซากิ AR125 (2529)- ฮอนด้า บางเขน- เอสโซ่ ซูเปอร์ ดีเซล

**หนังสือ**
 THE GUITAR รวมเทปเพลงดัง ชุด 9

**พิธีกร**

**ออนไลน์**
 2564 : - สามารถ VS ฉมวกเพชร กลับมาแก้แค้นแทนเพื่อนรัก ทางช่อง YouTube:มอสทะเล Channel

**อ้างอิง**

**แหล่งข้อมูลอื่น**
  สถิติการชก-  คลิปวิดีโอการชกกับ ฆวน เมซา
หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:นักมวยสากลชาวไทยรุ่นเฟเธอร์เวท
หมวดหมู่:นักมวยไทยชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:บุคคลในวงการมวยไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ศิลปินสังกัดชัวร์ เอนเทอร์เทนเมนท์
หมวดหมู่:บุคคลจากอำเภอบางปะกง
หมวดหมู่:แชมป์โลก WBC
หมวดหมู่:ผู้ฝึกสอนมวยไทย
หมวดหมู่:ยูทูบเบอร์ชาวไทย
หมวดหมู่:ศิลปินสังกัดแกรมมี่โกลด์
หมวดหมู่:นักมวยจากจังหวัดฉะเชิงเทรา
หมวดหมู่:ศิลปินจากจังหวัดฉะเชิงเทรา